可待因

可待因，化學式係C18H21NO3，廣東話常見別名有高甸 、止咳水同埋囉囉攣，係一種喺鴉片裏面搵到嘅生物鹼。一般可待因都係用嚟止咳，同埋紓緩中度痛楚，通常係口服，但有啲情況下，都會注射入身體裏面。

適用病症 
 止咳
 中度至嚴重痛楚
 肚痾
 腸易激綜合症

副作用 
 上癮
 抑制呼吸
 中毒性精神病
 便秘
 食慾不振
 暈眩
 如果女人以母乳喂嬰兒，由於有部分人嘅基因，會好快將可待因代謝成為嗎啡，有可能令食人奶嘅嬰兒吸收過量嗎啡

各國嘅管制

英國 
英國依家有兩條法例管制緊可待因嘅買賣同處方，一條係《濫用藥物法1971》，一條係《濫用藥物規例2001》，根據《濫用藥物規例2001》嘅規定，如果可待因成份只係佔藥物嘅0.1%，有多一種或以上嘅有效成份同時存在，又好難用現行手段還原當中嘅可待因成份嘅話，可以被列為附表五裡面，監管比較鬆嘅藥物。。

香港 
喺香港，可待因受到香港法例第一百三十四章《危險藥物條例》附表一所管制。只係畀醫療同埋大學作研究用途，根據危險藥物條例，任何人未經處方賣可待因畀人，可以被罰款一萬蚊港幣。不過，含0.1%以下可待因嘅藥物，係可以合法經藥劑師，唔經醫生處方賣畀人。

濫用情況

香港 
喺2008年第一季，有6.5%嘅首次被呈報濫用藥物嘅21歲以下濫用藥物人士，同4.2%嘅首次被呈報濫用藥物嘅21歲以上濫用藥物人士，濫用包括可待因喺裏面嘅咳藥。

注釋

拎 

生物鹼
咳藥水